ΓΡΑΠΤΗ ΕΡΩΤΗΣΗ P-1974/99

υποβολή: Theodorus Bouwman (Verts/ALE) προς την Επιτροπή

(19 Οκτωβρίου 1999)

Θέμα: Interreg, Urban, εταιρική σχέση και αειφόρος ανάπτυξη

Η Ευρωπαϊκή Επιτροπή εγκρίνει σήμερα (14 Οκτωβρίου 1999) τις κατευθυντήριες γραμμές για τις νέες κοινοτικές πρωτοβουλίες Interreg και Urban (κοινοτική πρωτοβουλία για τις αστικές περιοχές). Πυλώνες της μεταρρύθμισης αυτού του έτους στα διαρθρωτικά ταμεία είναι οι αρχές της εταιρικής σχέσης και της αειφόρου ανάπτυξης. Στην ίδια κατεύθυνση κινούνται και δύο άλλες πρόσφατες ανακοινώσεις της Επιτροπής: η Ευρωπαϊκή Προοπτική Χωροταξίας, η οποίαπήρξε και αντικείμενο συζήτησης κατά την άτυπη σύνοδο τωνπουργών της ΕΕ στο Τάμπερε, στις 4-5 Οκτωβρίου 1999, για τον αστικό και περιφερειακό σχεδιασμό και το Πλαίσιο Δράσης για την Αειφόρο Αστική Ανάπτυξη. Τα ψηφίσματα του Ευρωπαϊκού Κοινοβουλίου για τις δύο ανακοινώσεις της Επιτροπής ζητούν από την Επιτροπή να δώσει την κατάλληλη συνέχεια στα δύο στρατηγικού χαρακτήρα έγγραφά της(1).

Μπορεί να καταστήσει η Επιτροπή σαφές πώς προτίθεται να διασφαλίσει ότι θα μπορέσει να συμμετάσχει το ευρύτερο δυνατό φάσμα από εθνικούς, τοπικούς και περιφερειακούς εταίρους στη σύλληψη, στην εφαρμογή και στη συνέχιση των προγραμμάτων που χρηματοδοτούνται από τις πρωτοβουλίες Interreg και Urban;

Η εταιρική σχέση θα διαδραματίζει επιλεκτικό ρόλο στην επιλογή των προγραμμάτων;

Πώς θα διασφαλίσει η Επιτροπή ότι τις εν λόγω διαρθρωτικές παρεμβάσεις, που χρηματοδοτούνται από τις πρωτοβουλίες Interreg και Urban, θα διαμορφώσουν αντίστοιχα η φιλοσοφία της Ευρωπαϊκής Προοπτικής Χωροταξίας και του Πλαισίου Δράσης για την Αειφόρο Αστική Ανάπτυξη καθώς και οι συστάσεις του Ευρωπαϊκού Κοινοβουλίου για αυτές τις δύο ανακοινώσεις;

Πιο συγκεκριμένα, θα θεωρηθούν τομείς που έχουν προτεραιότητα στην ενίσχυση τα σχέδια για βιώσιμο σύστημα τοπικών και περιφερειακών μεταφορών χωρίς αυτοκίνητα καθώς και η πολεοδομική ανανέωση με σεβασμό στο περιβάλλον;

(1) Βλ. έκθεση του κ. Novo Belenguer (A4-0206/98, ψήφισμα εγκριθέν στις 2 Ιουλίου 1998) ΕΕ C 226 της 20.7.1998, σελ. 42 και έκθεση του κ. Orlando (A4-0247/1999, ψήφισμα εγκριθέν στις 4 Μαου 1999).

Απάντηση του κ. Barnier εξ ονόματος της Επιτροπής

(18 Νοεμβρίου 1999)

Η έγκριση, στις 13 Οκτωβρίου 1999, εκ μέρους της Επιτροπής του σχεδίου των κατευθυντήριων γραμμών για τις κοινοτικές πρωτοβουλίες(1) Interreg και URBAN αποτέλεσε το πρώτο βήμα στη διαδικασία συνολικής έγκρισης για τις δύο αυτές πρωτοβουλίες. Σύμφωνα με τον κώδικα συμπεριφοράς για την εφαρμογή, εκ μέρους της Επιτροπής των διαρθρωτικών πολιτικών, η Επιτροπή θα μεριμνήσει ώστε οι γνώμες του Κοινοβουλίου να ληφθούνπόψη πριν την τελική έγκριση των κατευθυντηρίων γραμμών.

Όπως αναφέρθηκε στην παράγραφο 7 του σχεδίου των κατευθυντηρίων γραμμών Interreg και στην παράγραφο 9 των κατευθυντηρίων γραμμών για την πρωτοβουλία URBAN, η Επιτροπή θα μεριμνήσει ώστε η ισχυρή εταιρική σχέση να αποτελέσει μία από τις βασικές αρχές και των δύο κοινοτικών πρωτοβουλιών κατά την προσεχή περίοδο προγραμματισμού.

Η Επιτροπή θεωρεί ότι το σχέδιο ανάπτυξης του κοινοτικού χώρου και το πλαίσιο δράσης για μια αειφόρο αστική ανάπτυξη θα πρέπει να χρησιμοποιηθούν κατά την κατάρτιση των προγραμμάτων Interreg και URBAN αντίστοιχα. Αυτό αναφέρεται σαφώς στην παράγραφο 14 του σχεδίου κατευθυντηρίων γραμμών της πρωτοβουλίας Interreg και στην παράγραφο 6 του σχεδίου κατευθυντηρίων γραμμών για την πρωτοβουλία URBAN.

Σύμφωνα με την αρχή της επικουρικότητας, οι τύποι των μέτρων και έργων που πρέπει ναποστηριχθούν, αποφασίζονται από τους τοπικούς εταίρους. Εντούτοις, στον ενδεικτικό πίνακα των επιλέξιμων μέτρων που παρατίθενται στο παράρτημα 1 του σχεδίου κατευθυντηρίων γραμμών URBAN,πάρχει ειδική ένδειξη για τη δημιουργία περιοχών χωρίς αυτοκίνητα και δραστηριοτήτων αστικής ανανέωσης.

(1) COM(1999)479 τελικό και COM(1999)477 τελικό.